बसैन्त गढ़ दे लाके ते उत्थै रौह्ने आले लोकें दे बारे’च में मता किश सुने दा हा। इसलेई गर्मियें दी छुट्टियें बिच में उत्थैं गै जाने दा निश्चा करी लैता। उच्ची-उच्ची धारें दै बश्कार बनी दी तंग ते सौंगड़ी पगडंडिएं गी पार करियै जिस बेल्लै अस बसैन्त गढ़ पुज्जे तां इयां सेई होआ, जियां तेलै दी उब्बलदी कढ़ाई बिचा कड्डियै कुसै नै ठण्डे पानी बिच रक्खी छोड़ेआ ऐ। आसै-पासै सैले खेत्तरें ‘च मक्कें दी गोड्डी होआ करदी ही ते कुतै-कुतै सोहाड़ी दे मिट्ठे-मिट्ठे बोल बी सनोची जन्दे हे:-